எழுதத் தொடங்கியபோதே என் இலக்கிய நண்பர்கள் உருவாகிவிட்டனர். 1986 ல் கலாப்ரியா நடத்திய குற்றாலம் பதிவுகள் இலக்கியப்பட்டறையில் யுவன் சந்திரசேகர், சுரேஷ்குமார இந்திரஜித், பாவண்ணன், ந.ஜெயபாஸ்கரன், தண்டபாணி ,சமயவேல், அப்பாஸ், கோணங்கி என என் இலக்க்கியநண்பர்களில் பலரை ஒரே நாளில் சந்தித்தேன். அந்தப்பட்டறை முடிந்து யுவன் சந்திரசேகர் செல்லும்போது நானும் உடன் சென்று கோயில்பட்டியில் அவன் இல்லத்தில் தங்கினேன்..